ชวนเที่ยว "Central See You เสน่ห์กลางใจ" เจาะกลุ่มคนรุ่นใหม่ คาดสร้างรายได้ในพื้นที่กว่า 626,000 ล้านบาท
นางสาวจุฑาทิพย์ เจริญลาภ ผู้อํานวยการภูมิภาคภาคกลาง การท่องเที่ยวแห่งประเทศไทย (ททท.) เปิดเผยว่า ททท. จัดโครงการ “Central See You เสน่ห์กลางใจ” ภายใต้แนวคิด “เทรนดี้ C2 ภาคกลาง” กระตุ้นการเดินทางการท่องเที่ยวในรูปแบบใหม่ ตอบโจทย์พฤติกรรมนักท่องเที่ยวไทยหลังสถานการณ์โควิด-19 ที่เน้นออกเดินทางท่องเที่ยวระยะใกล้ โดยงานดังกล่าวจะเป็นการช่วยกระตุ้น ให้เกิดการเดินทางท่องเที่ยวภายในประเทศอยู่ที่ 160 ล้านคน-ครั้ง และสร้างรายได้หมุนเวียนให้แก่ผู้ประกอบการในพื้นที่กว่า 626,000 ล้านบาท เพื่อขับเคลื่อนระบบเศรษฐกิจและการเติบโตของอุตสาหกรรมการท่องเที่ยวให้กลับมาเดินหน้าได้อีกครั้ง ภายในงานมีการจัดกิจกรรมหลากหลายรูปแบบ แบ่งออกเป็นโซน Art &amp; Craft รวมกิจกรรมเด็ด 17 จังหวัดภาคกลาง / โซน Showcase กิจกรรมสาธิต ใช้ชีวิตแคมป์ปิ้ง / โซน Activities กิจกรรมสนุก สไตล์ Extreme / โซน Camping กิจกรรมตั้งแคมป์กางเต็นท์ พักผ่อนแบบชิลๆ / โซน Food &amp; Drink ร้านค้าชุมชน จำหน่ายอาหารและเครื่องดื่ม และโซน Entertainment เป็นต้น สำหรับผู้ที่สนใจโครงการ “Central See You เสน่ห์กลางใจ” จะจัดขึ้นระหว่างวันที่ 24-26 มิถุนายน 2565 ณ แก่งลานรักจังหวัดสระบุรี